পুলিস ফাঁড়ির একশো মিটারের মধ্যেই দিনেদুপুরে ছিনতাই হল খাস কলকাতায়। এক মহিলার হাত থেকে গয়না ছিনতাই করে পালিয়ে গেল দুই দুষ্কৃতী। এই ঘটনা লেক টাউনের কালিন্দির। একটি রাষ্ট্রায়ত্ত্ব ব্যাঙ্কের লকার থেকে গহনা নিয়ে বের হচ্ছিলেন কালিন্দির সাহাপাড়ার বাসিন্দা দেবযানী দত্ত। হঠাত্‍ই বাইকে করে আসা দুই যুবক তাঁকে ধাক্কা মেরে গয়না কেড়ে নেয়।
 ওয়েব ডেস্ক: পুলিস ফাঁড়ির একশো মিটারের মধ্যেই দিনেদুপুরে ছিনতাই হল খাস কলকাতায়। এক মহিলার হাত থেকে গয়না ছিনতাই করে পালিয়ে গেল দুই দুষ্কৃতী। এই ঘটনা লেক টাউনের কালিন্দির। একটি রাষ্ট্রায়ত্ত্ব ব্যাঙ্কের লকার থেকে গহনা নিয়ে বের হচ্ছিলেন কালিন্দির সাহাপাড়ার বাসিন্দা দেবযানী দত্ত। হঠাত্‍ই বাইকে করে আসা দুই যুবক তাঁকে ধাক্কা মেরে গয়না কেড়ে নেয়। এরপর বাইকে করেই অবলীলায় এলাকা ছেড়ে চম্পট দেয়। ঘটনাস্থল থেকে পাশের কয়েকটি বাড়ি দূরেই কালিন্দি পুলিস ফাঁড়ি।  দূরত্ব একশো মিটারেরও কম। সেখানেই দিনে দুপুরে এভাবে ছিনতাই এলাকার আইনশৃঙ্খলা নিয়েই প্রশ্ন তুলে দিয়েছে। ছিনতাইয়ের পর তাই ঘটনাস্থলে পৌছে বাসিন্দাদের ক্ষোভের মুখে পড়ে লেক টাউন থানার পুলিস।